Voetgangers sterf toe motor hul trefArgieffoto: memyselfaneye (Pixabay) William Ntladi, woordvoerder van die Ekurhuleni-munisipaliteit se ramp en nooddienste (DEMS), het gesê DEMS-paramedici is omstreeks 05:00 na die toneel oorkant die Angelo informele nedersetting ontbied. “Met hul aankoms het hulle gesien dat vyf vroue op die sypaadjie lê, met die motor wat hulle glo getref het, langs hulle en die bestuurder steeds binne,” het Ntladi gesê. Paramedici het die vroue probeer bybring, maar vier van hulle is op die toneel dood verklaar. Die vyfde vrou is in ŉ kritieke toestand na die Tambo Memorial-hospitaal geneem. Die bestuurder, wat ook ernstige beserings opgedoen het, is per ambulans na dieselfde hospitaal gehaas. “Die oorsaak van die ongeluk is nog nie bekend nie, maar ŉ geregtelike doodsondersoek is begin,” het Ntladi gesê.